title: Milliy iqtisodiyotning qaror topishi va uning
text: |
  Milliy iqtisodiyotning qaror topishi va uning Pdf ko'rish
  |
  bet | 287/652 | Sana | 11.07.2024 | Hajmi | 8,58 Mb. | | #267370 |
  Bog'liq IQTISODIYOT NAZARIYASI1. Milliy iqtisodiyotning qaror topishi va uning
  makroiqtisodiy ko’rsatkichlari
  Barchamizga ma’lumki, o’tmishda O’zbekiston iqtisodiyoti sobiq ittifoq
  iqtisodiyotining tarkibiy qismi hisoblanib, uni mustaqil milliy iqtisodiyot deb bo’lmas
  edi. Bizga bir yoqlama rivojlangan paxta yakkahokimligiga, xomashyo ishlab
  chiqarishga va boy mineral xomashyo resurslaridan nazoratsiz, ayovsiz foydalanish
  asosiga qurilgan, yonilg’i, g’alla va boshqa ko’pgina ishlab chiqarish vositalari,
  iste’mol tovarlarining ta’minlanishi bo’yicha markazga qaram bo’lgan iqtisodiyot
  meros bo’lib qolgan edi.
  1991 yil sentyabridan buyon o’tgan qisqa davr mobaynida iqtisodiy mustaqillikni
  qo’lga kiritib, mamlakatimiz hududidagi barcha tabiiy, mineral xomashyo
  boyliklardan, butun iqtisodiy resurslar va quvvatlardan o’z xalqimiz va uning kelajagi
  manfaatlari yo’lida foydalanish imkoniyatiga ega bo’ldik
  Yangi energetika, mashinasozlik va boshqa sanoat tarmoqlarining vujudga
  kelishi, ko’plab yirik inshootlar, korxonalar, zavod va fabrikalar qurilganligi, yonilg’i
  va g’alla mustaqilligiga erishilganligi iqtisodiyotdagi tarkibiy o’zgarishlar,
  modernizatsiyalash, yangilash, diversifikatsiyalash, izchil o’sish sur’atlari milliy
  mustaqil iqtisodiyotni mustahkamlash sari harakat natijalaridir.
  Mamlakatimizda mustaqil amal qiladigan bozor iqtisodiyotining qator
  infratuzilmalari: savdo, bozor, birja, moliya, bank, kredit, soliq, sug’urta, bojxona
  tizimlari va boshqa qator funktsional iqtisodiyot tarmoqlari barpo etildi.
  Shunday qilib, O’zbekistonda erkin, zamonaviy bozor munosabatlariga asoslangan
  yangi, mustaqil rivojlanayotgan, o’z xalqi, millati manfaatlariga xizmat qiladigan milliy
  iqtisodiyot shakllantirildi.
  Milliy iqtisodiyot ko’plab o’zaro bog’liq iqtisodiy unsurlardan iborat bo’lgan
  murakkab iqtisodiy tizimni namoyon etadi. Mazkur unsurlar o’rtasidagi amalda tarkib
  topgan munosabatlarning butun majmui iqtisodiyotning tarkibiy tuzilmasini tavsiflab
  beradi.
  |
  | |